Ковачевци (Софийска област)
Ковачевци е село в Западна България. То се намира в Община Самоков, Софийска област.

География 
Село Ковачевци се намира в планински район, на 30 km от София и на 24 km от гр. Самоков, в северозападния край на Самоковската котловина, в подножието на Плана планина. Ограждат го три планини: Плана, Верила и Витоша. В землището на селото се намира местността Ярема, в подножието на Витоша, която е със статут на вилна зона. Средната надморска височина на селото е около 950 m.

Население 
 1934 г. – 2227 жители
 1946 г. – 2241 жители
 1956 г. – 1891 жители
 1975 г. – 1010 жители
 1992 г. – 646 жители
 2001 г. – 619 жители
 2009 г. – 472 жители
 2015 г. – 468 жители

Културни и природни забележителности 

 Църква „Свети пророк Илия“ с външни стенописи, параклис „Св. Георги Победоносец“ в манастирската гора — местността „Пал“. Красиви иглолистни и широколистни гори.

Редовни събития 
 Всяка година в последната неделя от месец август се провежда събор. На всеки християнски празник всички жители на селото и техните роднини се събират и празнуват заедно.

Личности 
 Живописецът Иван Георгиев - Рембранда е бил изселен в с. Ковачевци като дете (1948-1963 г.) и рисува първите си творби тук.
 Народната певица Кремена Станчева от „Мистерията на българските гласове“.
 Янка Такева - българска учителка и синдикалистка.

Други

Бележки 

Села в Софийска област
Населени места в община Самоков